پرزیدنت رجب طیب اردوغان، اؤلکه گوونلیگی باخیمین‌دان چوخ اؤنمی اولان پروژه‌لرین ساییلاری‌نین آرتیریلا‌راق سوردوروله‌جگینی سؤیله‌دی.
اردوغان، توزلادا خینا‌لی آدا مدرن گمی‌سینی دنیزه ائندیرمه مراسیمینده ائتدیگی دانیشمادا، ساواش گمی‌لری قونوسوندا اؤزل سئکتور و حربی گمی قاییرما مرکزلرینده تاماملانمیش 14 پروژه‌نین اولدوغونو، گله‌جک ایللرده آنلاشما‌سی ایمضا‌لانا‌جاق 10 پروژه داها اولدوغونو ایفاده ائتدی.
بوتون بو گلیشمه‌لرین، تورکیه‌نین اولدوغو بؤلگه‌ده گلیشن تهدیدلره قارشی دنیزچی‌لیک ساحه‌سینده گلیشدیردیگی چؤزوملره وئریلن اؤنمین ایفاده‌سی اولدوغونو سؤیله‌ین اردوغان،
"انشاالله بیز، اوچاق گمیمیزی ده یاپاجاییق. بوندا دا قرارلیییق" دئدی.
پرزیدنت اردوغان، 2023.جو ایلده ساوونما صنایعینده خاریجه آسیلیلیغی تامامیله آرا‌دان قالدیرماغی هدفله‌ین بیر اؤلکه اولا‌راق، آددیم‌لاری داها سرعت‌لی آتماق لازیم اولدوغونو وورغولادی.
اردوغان، تورکیه‌نین حاضردا دونیادا بیر ساواش گمی‌سینی میلی اولا‌راق حاضرلایان، اینشا ائدن و ادامه‌سینی گرچکلشدیره‌بیلن 10 اؤلکه آراسیندا یئر آلدیغینی بیلدیردی.
پرزیدنت،
"سببی نه اولورسا اولسون، تورکیه‌نین ساوونما صنایعینده‌کی آتیلیم‌لاری انگللمه‌یه دایر توتوم‌لارا مسامحه گؤسترمه‌میز کسین‌لیکله سؤز قونوسو اولابیلمز. بئله بیر رتوتوم ایچینه گیرن‌لر، قارشی‌لاریندا بیزی گؤررلر. اؤلکه‌میز و میلتیمیز اوچون چالیشان، بو آرادا البته اؤزو ده قازانان، حقیقتا ایشی‌نین اهلی، حقیقتا وئریملی، حقیقتا صمیمی بوتون گیریشیمچیلریمیز، بوتون شیرکتلریمیز یان‌لاریندا بیزیم اولدوغوموزو بیلمه‌لی‌دیر" دئدی.
